• 1.-4. juunini toimus Portorožis Sloveenias konverents "Rahvusvaheline e-õigusemõistmine ja e-õigus" (International e-Justice and e-Law). Riigikohut esindas analüütik Timo Reinthal. Sloveenia kui 2008. a esimese poolaasta EL nõukogu eesistujamaa üheks peamiseks prioriteediks oli õigusemõistmise tarbeks e-lahenduste väljatöötamine ja erinevate lahenduste leidmine, samuti liikmesriikide kaasamine erinevatesse e-projektidesse. Konverentsil tutvustati Euroopa ühtset e-õiguse portaali (www.ejustice.eu), mida seni on arendanud Saksamaa ja Austria. Euroopa Komisjoni esindajad kinnitasid, et portaaliga peavad liituma kõik liikmesriigid ning arendustööd peavad välja viima ühtse rahvusvahelise kriminaalmenetlussüsteemi väljatöötamiseni. Konverentsil tõdeti, et e-riigi, kitsamalt e-valistuse eelduseks on Euroopa-keskse juhtimise tunnustamine ning e-allkirja ja e-identiteedi väljatöötamine.